# ทางหลวงแผ่นดินหมายเลข 24
ทางหลวงแผ่นดินหมายเลข 24 สายทางต่างระดับสีคิ้ว–อุบลราชธานี ปัจจุบันคือ ถนนสีคิ้ว–วารินชำราบ (เดิมเรียก "ถนนโชคชัย–เดชอุดม"), ถนนสถลมารค (ช่วงเดชอุดม–วารินชำราบ) หรือ ถนนสถิตนิมานการ (ช่วงวารินชำราบ–อุบลราชธานี) เป็นทางหลวงสายประธานภาคตะวันออกเฉียงเหนือที่แยกออกมาจากทางหลวงแผ่นดินหมายเลข 2 เดิมกิโลเมตรที่ 0 อยู่ที่ทางแยกโชคชัย ทางหลวงแผ่นดินหมายเลข 224 (ถนนราชสีมา–โชคชัย) ต่อมาได้มีการนับกิโลเมตรที่ 0 ที่ทางแยกต่างระดับสีคิ้ว ทางหลวงแผ่นดินหมายเลข 2 (ถนนมิตรภาพ) และต่อขยายจากอำเภอเดชอุดมถึงอำเภอวารินชำราบ เป็นทางหลวงสำคัญที่เชื่อมต่อกลุ่มจังหวัดในภาคตะวันออกเฉียงเหนือตอนล่าง ตัดผ่านเขตจังหวัดนครราชสีมา บุรีรัมย์ สุรินทร์ ศรีสะเกษ และอุบลราชธานี ตามลำดับ

โดยถนนสายนี้ส่วนหนึ่งอยู่ใกล้ตัวเมืองใหญ่ และเป็นหนึ่งในเส้นทางสัญจรหลักของประเทศเชื่อมต่อระหว่างภาคกลาง–ภาคตะวันออกและภาคตะวันออกเฉียงเหนือตอนล่าง อีกทั้งเป็นถนนสายหลักที่ใช้เชื่อมต่อไปยังประเทศลาวและประเทศกัมพูชา ในปัจจุบันได้ดำเนินการขยายช่องจราจรเป็น 4 ช่องจราจร เสร็จสิ้นตลอดทั้งสายแล้ว และอนาคตจะขยาย 6 ช่องจราจร (ช่วงสีคิ้ว–โชคชัย) 8 ช่องจราจร (ช่วงโชคชัย–ขุขันธ์) และ 12 ช่องจราจร (ช่วงขุขันธ์–เดชอุดม)

 ประวัติ 
ทางหลวงหมายเลข 24 เป็นหนึ่งในทางหลวงแผ่นดินสำคัญที่ก่อสร้างตามแผนพัฒนาเศรษฐกิจและสังคมแห่งชาติฉบับที่ 2 พ.ศ. 2510–2514 ในยุคสมัยของรัฐบาลจอมพลถนอม กิตติขจร โดยก่อสร้างในรูปแบบถนนคอนกรีตและแอสฟัลต์ ใน พ.ศ. 2513 ช่วงอำเภอโชคชัย จังหวัดนครราชสีมา ถึงอำเภอเดชอุดม จังหวัดอุบลราชธานี รวมระยะทาง 331 กิโลเมตร เป็นทางหลวงสำคัญในการสัญจรของประชาชนในเขตภาคตะวันออกเฉียงเหนือตอนล่าง โดยนิยมเรียกกันว่า ถนนโชคชัย–เดชอุดม แผนพัฒนาเศรษฐกิจและสังคมแห่งชาติ ฉบับที่สอง (พ.ศ. 2510 -2514), 2510, หน้า 12

ต่อมาในปี พ.ศ. 2555–2556 ยุครัฐบาลยิ่งลักษณ์ ชินวัตร ได้มีการขยายทางหลวงเป็น 4 ช่องจราจร ในช่วงอำเภอสีคิ้ว–อำเภอโชคชัย และได้นับหลักทางหลวงใหม่ที่บริเวณแยกต่างระดับสีคิ้ว เปลี่ยนชื่อเป็น ถนนสีคิ้ว–อุบลราชธานี และได้มีโครงการขยายช่องจราจรต่อไป ในช่วงอำเภอนางรองถึงอำเภอปราสาท และไปแล้วเสร็จใน พ.ศ. 2560 รวมเส้นทางที่มี 4 ช่องจราจร 190 กิโลเมตรสำนักแผนงาน กรมทางหลวง, การประเมินผลโครงการที่แล้วเสร็จ . 31 ส.ค. 2564ไม่ทราบผู้แต่ง, ผลการดำเนินงานรอบ ของ คค. รอบ 9 เดือน ปีงบประมาณ พ.ศ. 2557  (ม.ป.ป). หน้า 31

พ.ศ. 2560–2561 ทางหลวงแผ่นดินหมายเลข 24 ถูกบรรจุอยู่ในแผนงานการก่อสร้างทางสายหลักเป็น 4 ช่องจราจร ระยะที่ 2 ของกรมทางหลวง [โครงข่ายที่ 7 สาย อำเภอสัตหีบ–อำเภอพนมสารคาม–อำเภอกบินทร์บุรี–อำเภอปักธงชัย–อำเภอโชคชัย–อำเภอนางรอง–อำเภอปราสาท–อุบลราชธานี–มุกดาหาร (รวมอำเภอสีคิ้ว–อำเภอโชคชัย)] ได้มีการขยายช่องจราจรต่อไปในเส้นทางที่เหลือช่วงอำเภอปราสาท–อำเภอขุขันธ์-แยกทางหลวง 2085 ระยะทาง 118.542 กิโลเมตร และแล้วเสร็จในปลายปี พ.ศ. 2562 ทำให้ทางหลวงแผ่นดินหมายเลข 24 เป็นทางหลวง 4 ช่องจราจรตลอดทั้งสายนับแต่นั้นมา เป็นการเพิ่มความสะดวกในการสัญจรขนส่ง และรองรับการเชื่อมต่อกับประเทศเพื่อนบ้าน ไม่ว่าจะเป็นกัมพูชา ลาว และเวียดนามกรมทางหลวง, โครงการก่อสร้างทางสายหลักเป็น 4 ช่องจราจร . ม.ป.ป., ไม่ทราบวันที่สืบค้น

เดิมกรมทางหลวงได้นำหมายเลขของทางหลวงสายนี้ไปเรียกทางหลวงสายตาก-ขอนแก่นอีกด้วย (ปัจจุบันคือทางหลวงแผ่นดินหมายเลข 12)

 รายละเอียดของเส้นทาง 
200px|thumb|rihjt|ทางหลวงแผ่นดินหมายเลข 24 ในอำเภอประโคนชัย จังหวัดบุรีรัมย์

 จังหวัดนครราชสีมา 
ทางหลวงแผ่นดินสายทางต่างระดับสีคิ้ว–อุบลราชธานี เป็นทางหลวงสายประธานภาคตะวันออกเฉียงเหนือที่แยกออกมาจากถนนมิตรภาพ (ทางหลวงแผ่นดินหมายเลข 2) ที่หลักกิโลเมตร 102+078 เริ่มต้นทางหลวงที่บริเวณแยกทางต่างระดับสีคิ้ว อำเภอสีคิ้ว จังหวัดนครราชสีมา มุ่งหน้าไปทางทิศตะวันออกผ่าน อำเภอสีคิ้ว อำเภอปักธงชัย อำเภอโชคชัย ผ่านแยกโชคชัย ตำบลโชคชัย ซึ่งเป็นหลักกิโลเมตรเริ่มต้นเดิม ผ่านอำเภอหนองบุญมาก จังหวัดนครราชสีมา รวมระยะทาง 86.14 กม.

 จังหวัดบุรีรัมย์-สุรินทร์-ศรีสะเกษ 
เข้าสู่ จังหวัดบุรีรัมย์ ตัดผ่านพื้นที่ อำเภอหนองกี่ อำเภอนางรอง อำเภอเฉลิมพระเกียรติ บริเวณแยกบ้านตะโกสามารถเลี้ยวขวาเข้าสู่ทางหลวงแผ่นดินหมายเลข 2117 เพื่อเดินทางไปยังอุทยานประวัติศาสตร์พนมรุ้งได้ จากนั้นผ่าน อำเภอประโคนชัย รวมระยะทางในเขตจังหวัดบุรีรัมย์ทั้งสิ้น 85.70 กม. 

ช่วง จังหวัดสุรินทร์ ผ่าน อำเภอปราสาท ที่แยกกลางเมืองปราสาท สามารถเลี้ยวขวาไปยังทางหลวงแผ่นดินหมายเลข 214 เพื่อเดินทางเชื่อมต่อไปยังประเทศกัมพูชา ณ ด่านพรมแดนช่องจอม จากนั้นผ่านอำเภอสังขะ รวมระยะทางในเขตจังหวัดสุรินทร์ 90.30 กม.

จากนั้นเข้าสู่เขต จังหวัดศรีสะเกษ ผ่านแยกนาเจริญ ตำบลโสน อำเภอขุขันธ์ ซึ่งสามารถเลี้ยวไปยังทางหลวงแผ่นดินหมายเลข 2201 เพื่อไปยังด่านศุลกากรช่องสะงำ เชื่อมต่อไปยังประเทศกัมพูชา จากนั้นผ่านตัวอำเภอขุขันธ์ อำเภอไพรบึง อำเภอขุนหาญ อำเภอกันทรลักษ์ อำเภอเบญจลักษ์ รวมระยะทาง 85.40 กม.

 จังหวัดอุบลราชธานี 
ทางหลวงหมายแผ่นดินเลข 24 เข้าสู่ จังหวัดอุบลราชธานี เป็นจังหวัดสุดท้าย ตัดผ่านพื้นที่ อำเภอเดชอุดม จากนั้นจะเลี้ยวออกไปทางซ้าย มุ่งหน้าไปขึ้นทางทิศเหนือ โดยในช่วงอำเภอเดชอุดม ไปจนถึงอำเภอวารินชำราบจะเปลี่ยนชื่อเป็น ถนนสถลมารค (ซึ่งเป็นชื่อที่ใช้เรียกถนนที่ตัดจากตัวเมืองวารินชำราบถึงอำเภอเดชอุดมมาแต่เดิม ตั้งแต่ พ.ศ. 2493 ก่อนจะกลายเป็นทางหลวง) จากนั้นจะเข้าสู่เทศบาลเมืองวารินชำราบ บริเวณแยกตัดกับทางหลวงแผ่นดินหมายเลข 217 ไปจนถึงบริเวณก่อนขึ้นสะพานเสรีประชาธิปไตย 2497 จะเปลี่ยนชื่อเป็น ถนนสถิตนิมานการ (เป็นชื่อที่ใช้เรียกถนนที่ตัดจากวารินชำราบ-พิบูลมังสาหาร-ช่องเม็ก ซึ่งปัจจุบันคือ ทางหลวงหมายเลข 24 ในช่วงเขตเทศบาลเมืองวารินชำราบ และทางหลวงหมายเลข 217 ในช่วงวารินชำราบ-ช่องเม็ก)ประกาศสำนักนายกรัฐมนตรี เรื่อง ตั้งชื่อทางหลวงแผ่นดินและสะพานขนาดใหญ่ - ราชกิจจานุเบกษา เล่มที่ 67 ตอน 67 ง, 12 ธันวาคม พ.ศ. 2493 ทางหลวงแผ่นดินจะสิ้นสุดบริเวณ สะพานเสรีประชาธิปไตย 2497 ในอำเภอเมือง

ในปัจจุบันทางหลวงหมายเลข 24 เป็นทางหลวง 4 ช่องจราจรตลอดทั้งสาย รวมระยะทางทั้งสิ้น 420.94 กิโลเมตร

 พื้นที่ที่ตัดผ่าน 

+ระยะทางแยกตามจังหวัด-อำเภอพื้นที่ไมล์กิโลเมตรจังหวัดนครราชสีมา53.4986.14 อำเภอสีคิ้ว (ตำบลมิตรภาพ)1.24 อำเภอสูงเนิน (ตำบลมะเกลือใหม่ ตำบลมะเกลือเก่า ตำบลสูงเนิน ตำบลหนองตะไก้)26.2 อำเภอปักธงชัย (ตำบลตะคุ ตำบลธงชัยเหนือ ตำบลโคกไทย) 20.0 อำเภอโชคชัย (ตำบลพลับพลา ตำบลโชคชัย ตำบลกระโทก ตำบลท่าเยี่ยม)18.2 อำเภอหนองบุญมาก (ตำบลแหลมทอง ตำบลหนองหัวแรด ตำบลบ้านใหม่ ตำบลหนองบุนนาก ตำบลไทยเจริญ)20.5จังหวัดบุรีรัมย์53.2285.7 อำเภอหนองกี่ (ตำบลบุกระสัง ตำบลทุ่งกระตาดพัฒนา ตำบลหนองกี่ ตำบลทุ่งกระเต็น)18.2 อำเภอนางรอง (ตำบลหัวถนน ตำบลหนองโบสถ์ ตำบลลำไทรโยง ตำบลนางรอง ตำบลถนนหัก)26.5 อำเภอเฉลิมพระเกียรติ (ตำบลเจริญสุข ตำบลอีสานเขต)10 อำเภอประโคนชัย (ตำบลตะโกตาพิ ตำบลโคกม้า ตำบลประโคนชัย ตำบลโตกมะขาม ตำบลไพศาล) 31จังหวัดสุรินทร์56.0890.3 อำเภอปราสาท (ตำบลตานี ตำบลปรือ ตำบลปราสาทนง ตำบลกังแอน ตำบลตาเบา ตำบลกันตวจระมวล ตำบลบ้านไทร)44.3 อำเภอสังขะ (ตำบลกระเทียม ตำบลสะกาด ตำบลบ้านชบ ตำบลสังขะ ตำบลพระแก้ว ตำบลตาคง)46จังหวัดศรีสะเกษ53.0385.4 อำเภอขุขันธ์ (ตำบลโสน ตำบลห้วยใต้ ตำบลนิคมพัฒนา ตำบลหนองฉลอง ตำบลตาอุด)25.7 อำเภอไพรบึง (ตำบลสำโรงพลัน)12 อำเภอขุนหาญ (ตำบลกระหวัน ตำบลไพร ตำบลโพธิ์วงศ์ ตำบลภูฝ้าย)15.6 อำเภอกันทรลักษ์ (ตำบลภูเงิน ตำบลกระแชง ตำบลตระกาจ ตำบลจานใหญ่)16.7 อำเภอเบญจลักษ์ (ตำบลหนองหว้า ตำบลท่าคล้อ)15.4จังหวัดอุบลราชธานี45.6173.4 อำเภอเดชอุดม (ตำบลทุ่งเทิง ตำบลนากระแซง ตำบลนาเจริญ ตำบลเมืองเดช ตำบลป่าโมง ตำบลนาส่วง)49.2 อำเภอวารินชำราบ (ตำบลสระสมิง ตำบลเมืองศรีไค ตำบลธาตุ ตำบลแสนสุข ตำบลวารินชำราบ)24.2รวม261.56420.94

 รายชื่อทางแยก 

 เขตควบคุมของทางหลวงแผ่นดินหมายเลข 24 
ทางหลวงแผ่นดินหมายเลข 24 แบ่งเขตการควบคุมออกเป็น 17 ตอน ได้แก่
+ทางหลวงแผ่นดินหมายเลข 24 สายทางต่างระดับสีคิ้ว–อุบลราชธานีช่วงที่ตอนชื่อตอนหลัก กม.รวมระยะทาง (กม.)หมวดทางหลวงแขวงทางหลวงจังหวัด10100ทางต่างระดับสีคิ้ว - ซับประดู่0+000 - 1+0001.000หมวดทางหลวงสีคิ้วนครราชสีมาที่ 2นครราชสีมา20201ซับประดู่ - สี่แยกปักธงชัย1+000 - 39+20038.200หมวดทางหลวงธงชัยเหนือนครราชสีมาที่ 330202สี่แยกปักธงชัย - สี่แยกโชคชัย39+200 - 53+51714.317หมวดทางหลวงโชคชัย40203สี่แยกโชคชัย - หนองมัน53+517 - 86+43132.914หมวดทางหลวงหนองบุญมาก50301หนองมัน - หนองกี่86+431 - 95+1478.716หมวดทางหลวงหนองกี่บุรีรัมย์บุรีรัมย์60302หนองกี่ - นางรอง95+147 - 120+99725.85070303นางรอง - โคกตะแบก120+997 - 131+11110.114หมวดทางหลวงนางรอง80304โคกตะแบก - ประโคนชัย131+111 - 155+12324.012หมวดทางหลวงประโคนชัย90305ประโคนชัย - จรอกใหญ่155+123 - 171+87216.749100401จรอกใหญ่ - กระเทียม171+872 - 216+06244.190หมวดทางหลวงปราสาทสุรินทร์สุรินทร์110402กระเทียม - ห้วยสำราญ216+062 - 262+60946.547หมวดทางหลวงสังขะ120501ห้วยสำราญ - แยกโคกตาล262+609 - 281+26018.651หมวดทางหลวงภูสิงห์ศรีสะเกษที่ 1ศรีสะเกษ130502แยกโคกตาล - หัวช้าง281+260 - 296+26415.004หมวดทางหลวงขุขันธ์140601หังช้าง - แยกการช่าง296+264 - 320+43624.172หมวดทางหลวงไพรบึงศรีสะเกษที่ 2150602แยกการช่าง - นากระแซง320+436 - 364+49844.062หมวดทางหลวงภูเงินศรีสะเกษ,
อุบลราชธานี160701นากระแซง - เดชอุดม364+498 - 396+79432.296หมวดทางหลวงเดชอุดมอุบลราชธานีที่ 2อุบลราชธานี170702เดชอุดม - อุบลราชธานี396+794 - 419+87923.085หมวดทางหลวงวารินชำราบรวม17 ตอนควบคุมรวมระยะทาง419.879 กม.

 ทางหลวงที่เกี่ยวข้อง 
 ถนนเข้าบ้านนาส่วง (ทางหลวงแผ่นดินหมายเลข 2483) 

ทางหลวงหมายเลข 24 ตอนมหาวิทยาลัยอุบลราชธานี - อ.เดชอุดม เดิมมีเส้นทางที่ตัดผ่านกลางหมู่บ้านนาส่วง ตำบลนาส่วง ทำให้ยากต่อการขยายพื้นที่จราจร ต่อมาในปี พ.ศ. 2559 จึงได้มีตัดถนนเลี่ยงเมืองนาส่วงใหม่แล้วตั้งเป็นทางหลวงแผ่นดินหมายเลข 24 เพิ่มเติมจากเส้นทางเดิม ช่วงระหว่าง กม.19+300 ถึง กม.27+300 รวมระยะทาง 8.6 กม. เพื่อเลี่ยงบริเวณพื้นที่หมู่บ้านนาส่วง ขยายพื้นผิวจราจร ช่วยรองรับปริมาณการจราจร และเพิ่มศักยภาพสายทางเชื่อมโยงโครงข่ายสู่ประเทศเพื่อนบ้าน ต่อมา ได้มีการเปลี่ยนแปลงหมายเลขทางหลวงเป็นทางหลวงแผ่นดินหมายเลข 2483 สายทางเข้านาส่วง

 เขตควบคุมทางหลวงแผ่นดินหมายเลข 2483 
+ทางหลวงแผ่นดินหมายเลข 2483ช่วงที่ตอนชื่อตอนหลัก กม.ระยะทาง (กม.)หมวดทางหลวงแขวงทางหลวงจังหวัด10100ทางเข้านาส่วง0+000 - 5+4855.485หมวดทางหลวงเดชอุดมอุบลราชธานีที่ 2อุบลราชธานีรวม1 ตอนควบคุมรวมระยะทาง5.485 กม.